MUNICIPIUL TIMIŞOARA
DIRECŢIA CLĂDIRI TERENURI ŞI DOTĂRI DIVERSE  I EST și II VEST
BIROU GARAJE CIMITIRE COŞERIT ŞI SPAŢII UTILITARE
Nr.SC2021-19358/09.07.2021



RAPORT  DE  SPECIALITATE

Privind prelungirea contractului  nr. SC2016-18327/26.07.2016, încheiat de către Municipiul Timișoara cu  Societatea Drumuri Municipale Timișoara S.A. 
și prelungirea cesiunii acestui contract către  Societatea HORTICULTURA S.A. Timişoara 

Având în vedere Referatul de aprobare nr. SC2021-19358/09.07.2021 a Primarului Municipului Timişoara, Dl. Dominic Fritz şi Proiectul de hotărâre privind prelungirea contractului  nr. SC2016-18327/26.07.2016, încheiat de către Municipiul Timișoara cu  Societatea Drumuri Municipale Timișoara S.A. prin care se propune prelungirea cu o perioadă egală cu jumătate din durata sa inițială, respectiv prelungirea acestuia cu 2 ani și jumătate, respectiv 30 de luni, păstrându-se aceleaşi condiţii cu cele avute în vedere la delegarea activităţii ce face obiectul contractului, cu păstrarea  preţurilor şi tarifelor aprobate prin H.C.L. nr.293/29.05.2019. Totodată se propune aprobarea cesiunii contractului nr. SC 2016-18327/26.07.2016 către Societatea HORTICULTURA S.A. Timişoara a activităţii de curăţenie a  imobilelor  în care îşi desfăşoară activitatea  aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi a  activităţii de curăţenie a WC-urilor publice din municipiul Timişoara. Ca urmare se va încheia un act act adiţional la Contractul nr. SC2016-18327/26.07.2016, între Municipiul Timişoara şi Societatea HORTICULTURA S.A. Timişoara păstrându-se aceleaşi condiţii cu cele avute în vedere la delegarea activităţii ce face obiectul contractului, şi tarifele aprobate prin Hotărârea Consiliului Local a Municipiului Timișoara nr.293/29.05.2019.

Facem următoarele precizări:
Prin Hotărârea Consiliului Local al Municipiului Timişoara nr. 209/27.05.2016 a fost aprobată delegarea de gestiune a activităţii de curăţenie a  imobilelor  în care îşi desfăşoară activitatea  aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi a  activităţii de curăţenie  a WC-urilor publice din municipiul Timişoara către Societatea Drumuri Municipale S.A. Timişoara şi ca urmarea a fost încheiat cu  aceasta contractul nr. SC2016-18327/26.07.2016, privind delegarea de gestiune prin atribuire directă a serviciului de curăţenie a imobilelor în care îşi desfăşoară activitatea aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia şi a activităţii de curăţenie a WC-urilor publice din municipiul Timişoara.
Ulterior, în perioada de derulare a contractului, odată cu intrarea în vigoare a dispoziţiilor O.U.G. nr. 114/2018- privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene, modificată, s-a stabilit ca în perioada 1 ianuarie 2019 - 31 decembrie 2019, pentru domeniul construcțiilor, salariul de bază minim brut pe țară garantat în plată să fie de 3.000 lei lunar, fără a include sporuri și alte adaosuri, pentru un program normal de lucru în medie de 167,333 ore pe lună, reprezentând 17,928 lei/oră, așa cum rezultă din art. 71, alin. 1 din acest act normativ. Astfel, în condițiile în care activitatea principală a Societatii Drumuri Municipale Timisoara S.A. este cea prevazuta la Cod CAEN 4211 - Lucrări de construcții a drumurilor și autostrăzilor, aceasta societate este obligată să asigure fiecărui salariat un salariu lunar de minim 3.000 lei brut, indiferent dacă este vorba despre personalul care își desfășoară activitatea într-una dintre activitățile ce fac obiectul codurilor CAEN menționate la art. 66, pct. 1, lit a) din O.U.G. nr. 114/2018, sau că este vorba despre personal de întreţinere și curăţenie, și indiferent de cifra de afaceri. 
În aceste condiţii, Societatea Drumuri Municipale Timisoara S.A. a fost obligată, prin lege, să asigure inclusiv personalului din cadrul Formaţiei Prestări Sevicii Curăţenie - care asigura activităţile ce fac obiectul contractului de delegare de gestiune nr. SC 2016-18327/26.07.2016, un salariu minim brut de 3.000 lei, fără a include sporuri şi alte adaosuri, ceea ce ar dus la o creştere considerabilă a costurilor pentru municipalitate pentru aceste servicii, respectiv de 56%.
În altă ordine de idei, prin acelaşi act normativ mai sus-menţionat, s-a prevăzut ca salariaţii angajatorilor care desfăşoară activităţi încadrate în anumite coduri CAEN din domeniul construcţiilor (în principal din clasele 41, 42, 43 şi altele specificate în mod expres, enumerate la art. 66, pct. 1 din O.U.G. nr. 114/2018), în condiţiile în care societăţile în cauză realizează o cifră de afaceri în aceste domenii de cel puţin 80% din cifra de afaceri totală, respectiv în cadrul acestor societăţi veniturile brute lunare din salarii şi asimilate salariilor, realizate doar în baza contractului individual de muncă, sunt cuprinse între 3.000 şi 30.000 lei, vor beneficia de anumite facilităţi în perioada cuprinsă între 1 ianuarie 2019 şi 31 decembrie 2028 inclusiv, şi anume;
- scutirea de la plata impozitului pe veniturile salariale;
- reducerea cotei contribuţiei de asigurări sociale (pensie) datorată de angajat cu 3,75% ;
-  scutirea de la plata contribuţiei de asigurări sociale de sănătate datorată de angajat.
Pe lângă toate aceste facilităţi de care pot beneficia salariaţii, şi angajatorii pot beneficia de o reducere a contribuţiei asiguratorie pentru muncă (CAM), de la 2.25%, la 0.3375%.
După cum s-a arătat deja, pentru a beneficia de toate aceste facilităţi, angajatorii trebuie să îndeplinească cumulativ condiţiile impuse de art. 60, pct. 5 din Legea nr. 227/2015 - privind Codul Fiscal, modificată, dintre care le reiterăm pe cele prevăzute la lit. b) şi c) din acest articol, şi anume ca angajatorii să realizeze cifra de afaceri din activităţile din domeniul construcţiilor mai sus-menţionate în limita a cel putin 80% din cifra de afaceri totală, respectiv ca veniturile brute lunare din salarii şi asimilate salariilor să fie cuprinse între 3.000 şi 30.000 lei lunar.  
În consecinţă, în situaţia în care activităţile ce fac obiectul contractului de delegare de gestiune a activităţilor de curăţenie nr. SC 2016-18327/26.07.2016 ar fi rămas delegate către Societatea Drumuri Municipale Timisoara S.A., aceasta ar fi dus la o creştere cu 56% a costurilor municipalităţii pentru aceste activităţi, astfel că în interesul Municipiului Timişoara aceste activităţi au fost  preluate de către alte societăţi din subordinea Consiliului Local al Municipiului Timişoara, în temeiul prevederilor art. 1315 din Legea nr. 287/2009, privind Codul civil, republicată şi modificată și ca urmare prin H.C.L.M.T. nr. 213/23.04.2019 a fost aprobată cesiunea Contractului  nr. SC2016-18327/26.07.2016, încheiat de către Municipiul Timisoara cu Societatea Drumuri Municipale Timișoara S.A. către  Compania Locală de Termoficare COLTERM  S.A. Timişoara şi Societatea HORTICULTURA S.A. Timişoara.
 Astfel, prin H.C.L.M.T. nr. 213/23.04.2019,  a fost aprobată  cesiunea contractului nr. SC 2016-18327/26.07.2016 în parte către:
·  Societatea HORTICULTURA S.A. Timişoara pentru activitatea de curăţenie a imobilelor în care îşi desfăşoară activitatea aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  
şi 
·  Compania Locală de Termoficare COLTERM  S.A. Timişoara pentru activitatea de  curăţenie a WC-urilor publice,
păstrându-se aceleaşi condiţii cu cele avute în vedere la delegarea activităţii ce face obiectul contractului, deoarece şi aceste societăţi au drept acţionar unic tot Consiliul Local al Muncipiului Timişoara.
Ulterior prin H.C.L.M.T. nr. 293/29.05.2019- privind actualizarea preţurilor şi modificarea Hotărârii Consiliului Local nr. 209/27.05.2016 - privind delegarea de gestiune a  activităţii de curăţenie a  imobilelor  în care îşi desfăşoară activitatea  aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi a  activităţii de curăţenie a WC-urilor publice din municipiul Timişoara, modificată si completata prin Hotărârea Consiliului Local nr. 130/31.03.2017 şi Hotărârea Consiliului Local nr.213/23.04.2019, a fost aprobată  actualizarea preţurilor contractului, fiind actualizate conform Devizului ofertă depus de cele două societăți, cuprins in Anexa 2 şi Anexa 3 care fac parte integrantă din prezenta hotărâre.
Prin adresa nr. 11693/04.06.2021, înregistrată la Primăria Municipiului Timișoara cu nr. SC2021-15647/04.06.2021, Compania Locală de Termoficare COLTERM  S.A. Timişoara, își exprimă intenția de a nu prelungi durata contractului mai sus menționat, renunțând la prestarea serviciilor de curățenie a WC-urilor publice din Municipiul Timișoara și solicită încredințarea serviciului cesionat către altă societate.
Ca urmare a celor arătate mai sus și având în vedere faptul că la data de 27.07.2021 contractul nr. SC2016-18327/26.07.2016 va expira și pentru asigurarea condițiilor de igienă și asigurarea continuității servicii de curățenie, propunem:
1.) prelungirea cu o perioadă egală cu jumătate din durata sa inițială, respectiv prelungirea acestuia cu 2 ani și jumătate, respectiv 30 de luni, păstrându-se aceleaşi condiţii cu cele avute în vedere la delegarea activităţii ce face obiectul contractului, deoarece şi aceste societăţi au drept acţionar unic Consiliul Local al Muncipiului Timişoara şi cu păstrarea  preţurilor şi tarifelor aprobate prin H.C.L. nr.293/29.05.2019.
2.) aprobarea cesiunii contractului nr. SC 2016-18327/26.07.2016 către Societatea HORTICULTURA S.A. Timişoara a activităţii de curăţenie a  imobilelor  în care îşi desfăşoară activitatea  aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi a  activităţii de curăţenie a WC-urilor publice din municipiul Timişoara.
3.)  aprobarea încheierii unui act adiţional la Contractul nr. SC2016-18327/26.07.2016, între Municipiul Timişoara şi Societatea HORTICULTURA S.A. Timişoara păstrându-se aceleaşi condiţii cu cele avute în vedere la delegarea activităţii ce face obiectul contractului, şi tarifele aprobate prin Hotărârea Consiliului Local a Municipiului Timișoara nr.293/29.05.2019.

Având în vedere prevederile legale expuse în prezentul raport, apreciem că proiectul de hotărâre- privind prelungirea contractului nr. SC2016-18327/26.07.2016, încheiat de către Municipiul Timișoara cu  Societatea Drumuri Municipale Timișoara S.A. și prelungirea cesiunii acestui contract către  Societatea HORTICULTURA S.A. Timişoara, îndeplineşte condiţiile pentru a fi supus dezbaterii şi aprobării Plenului Consiliului Local.

